b'\n_START_ARTICLE_\nAntonino Lo Surdo\n_START_SECTION_\n\xc5\xbdivljenje\n_START_PARAGRAPH_\nLo Surdo je \xc5\xa1tudiral seizmologijo in geofiziko. Osnoval je Narodni in\xc5\xa1titut za geofiziko. Bil je profesor fizike na In\xc5\xa1titutu za fiziko v Rimu. Po smrti italijanskega fizika in politika Orsa Maria Corbina (1876 \xe2\x80\x93 1937) je postal tudi predstojnik in\xc5\xa1tituta. _NEWLINE_Znan je po odkritju pojava, ki se danes imenuje Starkov pojav. Pojav je odkril v istem letu in neodvisno od Johannesa Starka (1874 \xe2\x80\x93 1957), ki velja za odkritelja pojava, in se po njem tudi imenuje. V\xc4\x8dasih (posebno v Italiji) isti pojav imenujejo tudi Stark-Lo Surdov pojav.'